Projekts

Ministru kabineta rīkojuma projekta

**"Par Salas novada pašvaldības nekustamā īpašuma "Dzelzceliņš" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Salas novada pašvaldības nekustamā īpašuma “Dzelzceliņš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Salas novada pašvaldības nekustamo īpašumu “Dzelzceliņš” Salas pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Dzelzceliņš” Salas pagastā, Salas novadā (nekustamā īpašuma kadastra Nr. 5686 002 0735) sastāvā ietilpstošā zemes vienība ar kadastra apzīmējumu 5686 002 0684 7,94 ha platībā (turpmāk ‒ nekustamais īpašums “Dzelzceliņš”) pieder Salas novada pašvaldībai, tas ierakstīts zemesgrāmatā Zemgales rajona tiesas Salas pagasta zemesgrāmatas nodalījumā Nr. 100000602514 uz Salas novada pašvaldības vārda.  Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVK IS) teksta datiem, nekustamajam īpašumam reģistrēti apgrūtinājumi:   1. vides un dabas resursu ķīmiskās aizsargjoslas teritorija ap pazemes ūdens ņemšanas vietu (7311090900) 1,11 ha platībā; 2. ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs (7311041000) 0,05 ha, 0,08 ha, 0,04 ha un 0,3 ha platībā; 3. ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) 0,06 ha platībā; 4. ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (7312050101) 0,63 ha platībā; 5. ekspluatācijas aizsargjoslas teritorija gar gāzesvadu ar spiedienu no 0,4 līdz 1,6 megapaskāliem (7312080102) 0,07 ha platībā.   Pēc NĪVK IS teksta datiem, zemes vienības ar kadastra apzīmējumu 5686 002 0684 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Rīkojuma projektā minētais nekustamais īpašums “Dzelzceliņš” ir nepieciešams Zemkopības ministrijai Meža likuma 4.panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina akciju sabiedrība "Latvijas valsts meži" (turpmāk ‒ Sabiedrība), lai Sabiedrība var izmantot nekustamo īpašumu mežsaimnieciskajos darbos iesaistītā transporta pārvietošanās nodrošināšanai, kas dos iespēju piekļūt valsts meža masīviem, valsts zemes vienībām ar kadastra apzīmējumiem 5686 004 0147 un 5686 002 0528.  Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. 100% Sabiedrības akciju pieder valstij, un valsts kapitāla daļu turētāja ir Zemkopības ministrija.  Salas novada dome 2020. gada 30. jūlijā pieņēma lēmumu Nr. 197 “Par zemes vienības nodošanu īpašumā bez atlīdzības” (protokols Nr. 11., 4.), ar kuru nolēma zemes vienību ar kadastra apzīmējumu 5686 002 0684 7,94 ha platībā, kura ietilpst nekustamā īpašuma “Dzelzceliņš” sastāvā, nodot bez atlīdzības valstij Zemkopības ministrijas personā valsts funkciju (valsts meža apsaimniekošana un aizsardzība) īstenošanai, tādējādi piekrītot tajā plānotajai meža ceļu būvniecībai, vienlaikus nosakot pienākumu bez atlīdzības nodot Salas novada pašvaldībai, ja tas vairs netiek izmantots valstij piekrītošās un piederošās meža zemes apsaimniekošanai un aizsardzībai, kā arī noteica aizliegumu nekustamo īpašumu atsavināt un apgrūtināt to ar lietu tiesībām, par to izdarot atzīmi zemesgrāmatā.  Rīkojuma projekta mērķis ir pārņemt bez atlīdzības valsts īpašumā un nodot Zemkopības ministrijas valdījumā Salas novada pašvaldības nekustamo īpašumu “Dzelzceliņš”, nostiprināt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem var izbūvēt uz zemes vienības inženierbūvi meža ceļu ar piemērotu noturību un kvalitāti kāda nepieciešama Sabiedrībai mežsaimnieciskajos darbos iesaistītā transporta pārvietošanās nodrošināšanai, tā īstenojot Meža likumā noteiktās valstij piekrītošās un piederošās meža zemes apsaimniekošanu un aizsardzību.  Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt. Atbilstoši Nekustamā īpašuma valsts kadastra likuma 1. panta 7. punktam kadastra subjekts ir NĪVK IS reģistrēta kadastra objekta īpašnieks vai, ja tāda nav, — tiesiskais valdītājs, kā arī apbūves tiesīgais. Atbilstoši Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 29. punktam un likuma “Par nekustamā īpašuma ierakstīšanu zemesgrāmatās” 36. pantamkadastra subjekts ir tiesīg~~s~~ NĪVKIS reģistrēt inženierbūvi.  Starp Zemkopības ministriju un Sabiedrību 13.11.2017. ir noslēgts valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai ir tiesības savas darbības nodrošināšanai uz normatīvajos aktos noteikta pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.  Zemkopības ministrija Sabiedrības izbūvēto inženierbūvi tiesiskajā valdījumā iegūs, ievērojot Civillikuma 968. pantā nostiprināto principu, ka uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu, un minētā valsts nekustamā īpašuma pārvaldīšanas līguma noteikumus, inženierbūvi pārņemot no Sabiedrības un aktualizējot datus par nekustamā īpašuma sastāvu un būves tiesisko valdītāju NĪVK IS.  Valstij, pārņemot nekustamo īpašumu “Dzelzceliņš” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Pārņemot no pašvaldības nekustamo īpašumu valsts īpašumā, Meža likumā noteiktā valsts funkcijas izbeigšana netiek plānota. Ja iestāsies rīkojuma projekta 2. punktā minētie apstākļi un nekustamais īpašums vairs netiks izmantots norādītās valsts funkcijas nodrošināšanai, tad nekustamais īpašums pēc tā sastāva datu aktualizācijas NĪVK IS visā tā sastāvā tiks nodots atpakaļ pašvaldībai, ievērojot Publiskas personas mantas atsavināšanas likuma 42. pantā ietvertās prasības.  Rīkojuma projektam ir pievienoti īpašumtiesības apliecinošie dokumenti un Salas novada domes lēmums, kas apliecina, ka rīkojuma projektā minētais nekustamais īpašums nav nepieciešams pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Salas novada dome |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Salas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

Rita.Punka@zm.gov.lv